b'\n_START_ARTICLE_\nEurodance\n_START_SECTION_\nDefini\xc8\x9bie\n_START_PARAGRAPH_\nLa sf\xc3\xa2r\xc8\x99itul anilor 1980, muzica Disco produs\xc4\x83 \xc3\xaen Europa c\xc4\x83p\xc4\x83ta influen\xc8\x9be House. Sunetul astfel creat, duce la apari\xc8\x9bia unui nou mod de a petrece \xc8\x99i a lua parte la o serat\xc4\x83 dansant\xc4\x83. Proiecte muzicale precum  Bad Boys Blue, Blue System, C.C.Catch, Fancy, Milli Vanilli, Modern Talking devin extrem de cunoscute peste tot \xc3\xaen lume. \xc3\x8en Japonia \xc8\x99i SUA, acest nou gen de muzic\xc4\x83 european\xc4\x83 este comercializat sub acronimul de \xe2\x80\x9eEurodance\xe2\x80\x9d._NEWLINE_Prin pies\xc4\x83 Eurodance se \xc3\xaen\xc8\x9belege un c\xc3\xa2ntec cu o melodie captivant\xc4\x83, creat\xc4\x83 prin sintetizare electronic\xc4\x83 a instrumentelor muzicale, o percu\xc8\x9bie simpl\xc4\x83 cu un ritm dansant \xc3\xaen jurul valorii de 135 BPM, voce feminin\xc4\x83 puternic\xc4\x83 \xc8\x99i atractiv\xc4\x83, concomitent cu multe elemente Rap._NEWLINE_\xc3\x8en ziua de azi, termenul \xe2\x80\x9eEurodance\xe2\x80\x9d nu mai poate fi asociat exclusiv cu produc\xc8\x9bii europene; acest gen de muzic\xc4\x83 r\xc4\x83sp\xc3\xa2ndindu-se \xc3\xaen afara Europei, mai ales \xc3\xaen Japonia \xc8\x99i America Latin\xc4\x83. \xc3\x8en prezent \xc3\xaen Japonia, Eurodance apare sub o form\xc4\x83 modificat\xc4\x83 din punct de vedera a tempo-ului (un tempo mult mai ridicat dec\xc3\xa2t 135 BPM), av\xc3\xa2nd denumirea de Eurobeat.\n_START_SECTION_\nVoce\n_START_PARAGRAPH_\nC\xc3\xa2ntecele Eurodance sunt pozitive, iar versurile se refer\xc4\x83 la pace, iubire, dans \xc8\x99i petreceri sau descriu trecerea peste momente emo\xc8\x9bionale dificile. Versurile c\xc3\xa2ntecelor ce au atins un nivel de popularitate mondial sunt adesea \xc3\xaen limba englez\xc4\x83, indiferent de na\xc8\x9bionalitatea arti\xc8\x99tilor. Totu\xc8\x99i, o parte dintre arti\xc8\x99ti au publicat \xc8\x99i versiuni ale c\xc3\xa2ntecelor \xc3\xaen limba lor matern\xc4\x83 (de ex. \xe2\x80\x9eVi sitter i Ventrilo och spelar DotA\xe2\x80\x9d de Basshunter, \xe2\x80\x9eDragostea din tei\xe2\x80\x9d de O-Zone) bucur\xc3\xa2ndu-se de acela\xc8\x99i nivel de popularitate ca \xc8\x99i variantele \xc3\xaen englez\xc4\x83._NEWLINE_Nenum\xc4\x83rate c\xc3\xa2ntece con\xc8\x9bin o abunden\xc8\x9b\xc4\x83 de versete Rap. Acest lucru fiind o caracteristic\xc4\x83 major\xc4\x83 a Eurodance-ului. O puternic\xc4\x83 voce feminin\xc4\x83, ce men\xc8\x9bine linia melodic\xc4\x83 a c\xc3\xa2ntecului, este acompaniat\xc4\x83 de pasaje Rap masculin ce intensific\xc4\x83 ritmul (de ex.  \xe2\x80\x9eCoco Jambo\xe2\x80\x9d  a lui Mr. President)._NEWLINE_O alt\xc4\x83 caracteristic\xc4\x83 a genului este faptul c\xc4\x83 asupra vocalelor nu se aplica mai niciodat\xc4\x83 efecte sonore, cum ar fi de ex. schimbarea tonalit\xc4\x83\xc8\x9bii sau robotizarea vocii. P\xc3\xa2n\xc4\x83 \xc8\x99i vocalelor mai pi\xc8\x9big\xc4\x83iate (de ex. Lene Grawford Nystr\xc3\xb8m din c\xc3\xa2ntecul \xe2\x80\x9eBarbie Girl\xe2\x80\x9d de Aqua) nu li s-au aplicat efecte.\n_START_SECTION_\nRitm\n_START_PARAGRAPH_\nRitmul este \xc3\xaen general simplu, av\xc3\xa2nd o metric\xc4\x83 de 4/4. Tempo-ul c\xc3\xa2ntecului se situeaz\xc4\x83 deseori \xc3\xaen jurul valorii de 135 b\xc4\x83t\xc4\x83i pe minut. Instrumentele de percu\xc8\x9bie (marimba, tamburin\xc4\x83, \xc8\x9bambal, tob\xc4\x83, xilofon \xc8\x99i altele) sunt sintetizate electronic. Sintetizatoare precum Roland TR 909, Korg ER-1, sau instrumente virtuale (VST Instruments), fiind folosite pentru producerea lor._NEWLINE_Linia de bass este de asemenea creat\xc4\x83 prin sintetizare electronic\xc4\x83 a instrumentului, care poate fi chitar\xc4\x83, trompet\xc4\x83, contrabas, pian, etc. Tonalitatea sunetului produs de instrumentul de bass se situeaz\xc4\x83 intre 180\xe2\x80\x93320\xc2\xa0Hz. Bass-ul lasa impresia de galopare, iar urechea uman\xc4\x83 percepe sunetul ca un trop\xc4\x83it continuu. Sunetul bass-ului este asem\xc4\x83n\xc4\x83tor sunetului produs de un cal galop\xc3\xa2nd. Acest sunet este principalul factor care-l face pe ascult\xc4\x83tor s\xc4\x83 se mi\xc8\x99te, s\xc4\x83 danseze.\n_START_SECTION_\nMelodie\n_START_PARAGRAPH_\nPiesele Eurodance pun foarte mult accent pe melodie, at\xc3\xa2t vocal c\xc3\xa2t \xc8\x99i instrumental. Pe l\xc3\xa2ng\xc4\x83 numeroase contribu\xc8\x9bii vocale, se folosesc foarte des arpegiile. Aceasta fiind o alt\xc4\x83 caracteristic\xc4\x83 important\xc4\x83 a Eurodance-ului, ce \xc3\xael separ\xc4\x83 de Hi-NRG._NEWLINE_Instrumentul principal este sintetizatorul care poate fi, fie unul dedicat de genul Yamaha SY77, fie un program de calculator cum ar fi Fruity Loops. Ambele tipuri pot sintetiza o sumedenie de sunete. Cel mai frecvent fiind produse tonalit\xc4\x83\xc8\x9bi \xc3\xaen spectrul pianului, fluierului, orgii \xc8\x99i a vioarei. Chitara fiind rar folosit\xc4\x83 ca instrument melodic principal. Totu\xc8\x99i excep\xc8\x9bii exist\xc4\x83 \xc3\xaen arti\xc8\x99ti cu preg\xc4\x83tire rock, cum ar fi de ex. E-Type._NEWLINE_Asem\xc4\x83n\xc4\x83tor stilului Latin Freestyle, melodiile Eurodance sunt adeseori foarte complicate. Multe din ele fiind aproape imposibil de interpretat manual. De acea se folosesc dispozitive speciale, cum ar fi sequencer-uri sau programe de calculator, pentru a face aranjamentul notelor muzicale.  Linia melodic\xc4\x83 este scris\xc4\x83, fie \xc3\xaen gamele major dac\xc4\x83 se dore\xc8\x99te ca piesa s\xc4\x83 dea un sentiment de bucurie, fie \xc3\xaen gamele minor dac\xc4\x83 se dore\xc8\x99te un mesaj de calm, dragoste, melancolie sau triste\xc8\x9be._NEWLINE_Multe c\xc3\xa2ntece con\xc8\x9bin o linie melodic\xc4\x83 secundar\xc4\x83 care alterneaz\xc4\x83 cu prima. Acest lucru av\xc3\xa2nd loc frecvent dup\xc4\x83 primul refren. Cele dou\xc4\x83 lini melodice sunt redate prin instrumente diferite (de ex. sunet de pian \xc3\xaen octav\xc4\x83 III, respectiv fluier ce are o tonalitate ridicat\xc4\x83, undeva prin octav\xc4\x83 VI). Melodiile pot urma aceea\xc8\x99i gam\xc4\x83 a tonalit\xc4\x83\xc8\x9bilor sau pot varia concomitent intre gamele minor \xc8\x99i major._NEWLINE_De regul\xc4\x83, la fiecare 32 de b\xc4\x83t\xc4\x83i are loc o schimbare semnificativ\xc4\x83 a sunetului. Fie se schimb\xc4\x83 instrumentul principal cu cel din linia melodic\xc4\x83 secundar\xc4\x83, fie se adauga linia melodic\xc4\x83 secundar\xc4\x83 peste cea principal\xc4\x83, fie se elimin\xc4\x83 instrumente, fie se adauga vocale, efecte spa\xc8\x9biale, etc. \xc3\x8en general are loc o schimbare pe care ascult\xc4\x83torul o poate prezice.\n_START_SECTION_\nAfacerea Eurodance\n_START_PARAGRAPH_\nC\xc3\xa2ntecele Eurodance au atins deseori statut de aur, platin\xc4\x83 sau multi-platina (de ex. \xe2\x80\x9eWhat is love\xe2\x80\x9d de Haddaway). \xc3\x8ens\xc4\x83 acest lucru nu se poate spune \xc8\x99i despre albume complete ale multor arti\xc8\x99ti. \xc3\x8en general se promova intens un singur c\xc3\xa2ntec din album, iar restul pieselor r\xc4\x83m\xc3\xa2neau obscure publicului._NEWLINE_De multe ori arti\xc8\x99tii, managerii \xc8\x99i produc\xc4\x83torii nu erau suficient de carismatici \xc8\x99i schimbau frecvent denumirea trupei. Adesea se ajungea ca o anume persoan\xc4\x83 s\xc4\x83 fie implicat\xc4\x83 \xc3\xaentr-un \xc8\x99ir de proiecte (de ex. Lyane Leigh activ\xc3\xa2nd E-Rotic, S.E.X. Appeal, Missing Heart). Deasemenea, numero\xc8\x99i arti\xc8\x99ti erau \xe2\x80\x9e\xc3\xaenchiria\xc8\x9bi\xe2\x80\x9d de produc\xc4\x83tor pentru a contribui cu dou\xc4\x83 sau trei strofe \xc3\xaentr-o anumit\xc4\x83 pies\xc4\x83, dup\xc4\x83 care erau l\xc4\x83sa\xc8\x9bi liberi de contract._NEWLINE_Principalele zone ale Europei din care s-au lansat numeroase proiecte muzicale ce au atins un nivel mare de popularitate sunt: Germania, Suedia, Finlanda, Italia, Spania, Croa\xc8\x9bia, Polonia \xc8\x99i Rusia. \xc3\x8en general, \xc8\x9b\xc4\x83rile vorbitoare de limbi germanice au contribuit cu cele mai multe proiecte. \xc3\x8en jur de 5000 melodii au fost produse \xc3\xaen decursul anilor 1990.\n_START_SECTION_\n\xc3\x8en Rom\xc3\xa2nia\n_START_PARAGRAPH_\nMulte din piesele ap\xc4\x83rute \xc3\xaen Rom\xc3\xa2nia \xc3\xaen perioada 1990-2000 pot fi catalogate ca apar\xc8\x9bin\xc3\xa2nd genului Eurodance. Printre grupuri \xc8\x99i arti\xc8\x99ti ce au adoptat un sunet Eurodance se enumer\xc4\x83: 3rei Sud Est, AS XX, Andre, Genius, K1.\n_START_SECTION_\nAnii 1990\n_START_PARAGRAPH_\n2 Raff, 2 Unlimited, Ace of Base, Alexia, Aqua, Backstreet Boys, Blue System, C.C. Catch, Corona, Culture Beat, DJ BoBo, Dr. Alban, E-Rotic, E-Type, Fun Factory, Ice MC, Masterboy, Mr. President, Modern Talking, Real McCoy, Scooter, Snap!, 2 Brothers on the 4th floor.\n_START_SECTION_\nAnii 2000\n_START_PARAGRAPH_\nBasic Element, Basshunter, beFour, G\xc3\xbcnther and the Sunshine Girls, Lasgo, Milk Inc, O-Zone.'